BMW ขุมพลังสุดแกร่งแห่งนวัตกรรมยานยนต์
9 มกราคม 2565

BMW ขุมพลังสุดแกร่งแห่งนวัตกรรมยานยนต์
ในโลกของวงการยานยนต์คงไม่มีใครปฏิเสธในเรื่องคุณภาพของรถยุโรป โดยปัจจัยสำคัญในการซื้อรถยุโรปในมุมมองของผู้บริโภคคงมีหลายเหตุผลไม่ว่าจะเป็นการออกแบบที่สวยงาม ความหรูหราในห้องโดยสาร สมรรถนะในการขับขี่ เทคโนโลยีด้านความปลอดภัย ความประหยัด และอื่นๆ ที่อาจมีเป็นร้อยเหตุผล
อย่างไรก็ดีในโลกของการลงทุนในหุ้นรถยนต์ ปัจจัยที่นักลงทุนต่างให้ความสำคัญในการเลือกลงทุนคงหนีไม่พ้น การเติบโตของความสามารถในการทำกำไรในอนาคต ความได้เปรียบต่อการประหยัดของขนาด (Economies of Scale) และขอบเขต (Economies of Scope) อัตราการจ่ายเงินปันผล และ Valuation ที่เหมาะสม เป็นต้น
Bayerische Motoren Werke AG (BMW GY): หนึ่งในผู้นำในอุตสาหกรรมรถยนต์ของโลก เจ้าของแบรนด์หรูระดับโลกชื่อดังภายในเครือ ได้แก่ BMW, MINI และ Rolls-Royce ซึ่งถือว่าเป็นแบรนด์รถหรูที่มีเอกลักษณ์เฉพาะตัว เป็นที่นิยมไปทั่วโลก
BMW มีการออกแบบรถที่รวมความร่วมสมัยแฝงด้วยความหรูหรา ที่แม้ว่าเวลาจะผ่านไปกี่ปีแต่รถ BMW ยังคงโดดเด่นอยู่เสมอ และยังมีจุดเด่นในเรื่องของเทคโนโลยีระบบขับเคลื่อนล้อหลัง ที่ทำให้การกระจายการเบรคเมื่อต้องเบรคฉุกเฉิน ทำได้ดีกว่ารถยนต์ขับเคลื่อนล้อหน้า (แม้ว่าระยะหลังๆ BMW ได้ออกรุ่นรถในระบบขับเคลื่อนล้อหน้าก็ตาม) และช่วงล่างที่เกาะถนนได้ดี จึงทำให้เพิ่มความสนุกในการขับขี่
MINI รถยนต์ขนาดเล็ก 2 ประตู มีจุดเด่นในเรื่องของการออกแบบรถแบบ Classic มาพร้อมด้วยเครื่องยนต์ที่แรงตอบสนองวัยรุ่นได้อย่างทันใจ ซึ่ง MINI มีการออกแบบช่วงล่างให้มีความเป็นรถ Go-Kart ที่ยังไม่มีแบรนด์รถยนต์ค่ายใดเทียบได้ อย่างไรก็ดีรถยนต์ MINI รุ่นหลังๆ มีการออกแบบ 4 ประตู เช่น รุ่น Mini Country Man
Rolls-Royce รถหรูหราขนาดใหญ่จากประเทศอังกฤษ แฝงไปด้วยประวัติศาสตร์อันยาวนาน และเป็นรถยอดนิยมของบุคคลสำคัญต่างๆ นอกจากรถยนต์แล้ว Rolls-Royce ยังเคยผลิตเครื่องยนต์สำหรับอากาศยานให้แก่เรือเหาะ (Zeppelin
นอกจากนี้ BMW ยังมีรถมอเตอร์ไซค์ที่ยังเป็นที่ขวัญใจ Biker เช่นกัน โดยรุ่นรถมอเตอร์ไซด์ที่เป็นที่นิยม ได้แก่ C650GT, S1000XR, S1000RR (เคยได้มีโอกาสในการปรากฏตัวที่ภาพยนตร์อย่าง Mission Impossible) เป็นต้น ซึ่งรถที่สร้างชื่อให้กับ BMW ส่วนใหญ่จะเน้นสไตล์การออกแบบ Touring
โดย Bayerische Motoren Werke จดทะเบียนซื้อขายในตลาด Xetra German Electronic Exchange ประเทศเยอรมนี ซึ่งใช้ Ticker Code ในการซื้อขายว่า “BMW GY” โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) ณ ปัจจุบันบริษัทมีมูลค่าตลาดอยู่ที่ EUR 59.58 Billion ซื้อขายที่ P/E 5.13 เท่า (As of 4/01/2022) โดยราคาสูงสุดในรอบ 52 สัปดาห์ อยู่ที่ EUR 96.39 ขณะที่ราคาปัจจุบัน (as of 3/1/2022) ปิดที่ EUR 91.33
ปัจจัยที่นักลงทุนควรทราบและจับตามอง
-ปกติแล้วหุ้นชิ้นส่วนรถยนต์ในประเทศไทยจะเทรดที่ P/E ประมาณ 10-15 เท่า แต่ว่าเราสามารถเป็นเจ้าของหุ้นรถยนต์ยุโรปได้ที่ P/E ประมาณ 5-8 เท่า
-รถยนต์ถือว่าเป็นสินค้าประเภทฟุ่มเฟือย มีการเติบโตเป็นไปตามแต่ละสภาวะทางเศรษฐกิจ
-BWM มีจุดเด่นที่แบรนด์ถือว่าเป็นหนึ่งใน Intangible Asset ที่สามารถจะเพิ่มมูลค่าและราคาให้แก่บริษัทได้
-การแข่งขันที่ดุเดือดของตลาดรถยนต์ทั่วโลก นักลงทุนจึงควรพิจารณาความสามารถในการแข่งขันของบริษัทที่จะเข้าไปลงทุน
-ท่ามกลางการปรับเปลี่ยนนวัตกรรมของวงการยานยนต์ที่มีแผนยกเลิกการใช้เครื่องยนต์สันดาป เช่น Daimler (DAI GY) มีแผนยกเลิกภายในปี 2026, เครือ Volkswagen (VOW GY) มีแผนยกเลิกภายในปี 2033-2035 แต่ BMW ยังคงยืนยันที่จะพัฒนาเครื่องยนต์สันดาปต่อไปอีก 20 ปี เพื่อเจาะกลุ่มตลาดรัสเซีย จีน และตะวันออกกลาง จึงยังคงเป็นประเด็นที่ต้องจับตามองแนวโน้มการเติบโตฝ่ากระแสในระยะยาว
-ถ้านักลงทุนต้องการซื้อรถยนต์ BMW อาจจะต้องใช้เงินขั้นต่ำประมาณคันละ 2-3 ล้านบาท แต่นักลงทุนสามารถเป็นเจ้าของหุ้นในเครือ Bayerische Motoren Werke ได้ในราคาประมาณ EUR 90-100 (ประมาณ 3,500-4,000 บาท) เท่านั้น (ขั้นต่ำในการซื้อ 1 หุ้น)
-จากต้นปีถึงปัจจุบันอุตสาหกรรมรถยนต์ในยุโรปปรับตัวขึ้นราว 2.7% นำโดยเจ้าพ่อยานยนต์ BMW ที่ปิดบวก 2.2% หลังบริษัททำยอดขายในปี 2021 สูงสุดเป็นประวัติการณ์มากกว่า 2.2 ล้านคัน! แม้จะเจอภาวะปัญหาชิปขาดแคลน อย่างไรก็ตาม คาดว่าอุตสาหกรรมรถยนต์มีแนวโน้มขยายตัวต่อในปีนี้ จากภาคการผลิตชิปที่มีทิศทางดีขึ้น
Investor Tip:
Bayerische Motoren Werke (BMW GY): หนึ่งในผู้นำในอุตสาหกรรมรถยนต์ของโลก เจ้าของแบรนด์หรูระดับโลกชื่อดังภายในเครือ ได้แก่ BMW, MINI และ Rolls-Royce ซึ่งถือว่าเป็นแบรนด์รถหรูที่มีเอกลักษณ์เฉพาะตัว เป็นที่นิยมไปทั่วโลก จดทะเบียนซื้อขายในตลาด Xetra German Electronic Exchange ประเทศเยอรมนี ซึ่งใช้ Ticker Code ในการซื้อขายว่า “BMW GY” โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) ณ ปัจจุบันบริษัทมีมูลค่าตลาดอยู่ที่ EUR 59.58 Billion ซื้อขายที่ P/E 5.13 เท่า (As of 4/01/2022) โดยราคาสูงสุดในรอบ 52 สัปดาห์ อยู่ที่ EUR 96.39 ขณะที่ราคาปัจจุบัน (as of 03/01/2022) ปิดที่ EUR 91.33
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp